ming030890/wiki-yue-high-quality huggingface dataset:
法蘭西第一帝國

法國位置圖法蘭西第一帝國最大領土範圍（1812年）。

注：本土面積860000平方公里
法蘭西帝國（法文：Empire Français），全名法蘭西第一帝國（法文：Premier Empire），係法國喺1804年5月18號建立嘅帝國政權。時間分成兩段：第一階段從《共和十二年憲法》（《1804年憲法》）宣布拿破崙·波拿巴係「法國人嘅皇帝」（同年12月2號加冕）去到1814年4月14號拿破崙·波拿巴第一次退位；第二階段從1815年3月20號拿破崙·波拿巴嘅百日王朝去到1815年7月7號出現「1815年法國臨時政府」為止。法蘭西第一帝國取代咗法蘭西第一共和國嘅執政府，中間曾經畀法國波旁復辟打斷，拿破崙·波拿巴喺百日王朝又重新掌權，但係最後又畀法國波旁復辟取代。
法蘭西第一帝國唔同喺法國歷史上嘅其他政體：首先係佢嘅獨創性，佢喺法國開創咗一種新嘅政治體制——帝國；其次係佢一直同人哋交戰，呢一系列嘅戰爭叫做拿破崙戰爭，從1805年到1815年，佢連續五次同反法同盟打仗。經過呢啲戰爭之後，拿破崙征服咗除斯堪的納維亞同埋巴爾幹半島以外嘅歐洲大陸嘅大部分領土，1812年係佢最巔峰嘅時候，佢嘅領土從里斯本一直延伸到莫斯科。喺歐洲大陸，佢嘅領土最多有86萬平方公里，包括135個省，好似羅馬、漢堡、巴薩隆拿、阿姆斯特丹、杜布羅夫尼克呢啲城市都成為咗法國嘅省會。
法蘭西第一帝國喺歐洲嘅成就係打贏咗好多仗：奧斯特利茨戰役、耶拿戰役、奧埃爾斯特戰役、埃勞戰役、弗里德蘭戰役，華格姆戰役。代價就係重大傷亡同埋殖民計劃嘅瓦解：法國損失80萬條人命；「法蘭西第一殖民帝國」唔再存在；法國賣咗路易斯安那；喺安地列斯群島最重要嘅殖民地馬提尼克畀英國佔領（英國一直係法國大革命嘅敵人，亦係法國海上霸權嘅主要敵人）。因為一直進攻唔到不列顛群島（愛爾蘭登陸戰、特拉法加海戰），所以英國有能力資助一次又一次嘅反法同盟。俄法戰爭成為咗重要嘅轉折點，打輸咗呢場仗之後，法國已經冇能力組織大型嘅軍隊，即係「大軍團」。
法蘭西第一帝國喺1814年4月6號完咗（4月2號，參議院宣布廢黜拿破崙，4月6號，拿破崙喺楓丹白露退位，4月20號，拿破崙流放到厄爾巴島）。跟住係法國波旁復辟時代，喺1815年3月20號到7月7號，經歷咗百日王朝，之後拿破崙再次退位，並流放到聖海倫娜島。
法蘭西第一帝國係波拿巴家族為咗自身利益建立嘅第一個法蘭西帝國。之後喺1852年，拿破崙三世建立法蘭西第二帝國。
皮質醇

皮質醇（cortisol）係一種反映心理壓力嘅荷爾蒙。
皮蛋瘦肉粥

皮蛋瘦肉粥 係一種喺中國廣東成日見到嘅粥，以切成細塊嘅皮蛋同鹹瘦肉做配料。皮蛋瘦肉粥喺香港好受歡迎，所有粥麪專門店同中式酒樓都幾乎一定有呢種粥供應。不過，唔同餐廳嘅煮法都有啲唔同：有啲用攪碎咗嘅豬肉，亦有用切成絲嘅豬肉。採用唔同嘅瘦肉，會為粥帶來唔同嘅口感，但味道就差唔多。喺中國本土，有人會喺食之前加上香油（麻油）同葱花，喺香港就會加葱花或者薄脆。
另外，亦有喺皮蛋瘦肉粥演變而成嘅皮蛋肉片粥，用咗新鮮嘅肉片，而唔係醃過嘅鹹瘦肉做配料。

煮法
唔同嘅場合有唔同嘅煮法。喺大牌檔或者粥麪專門店，通常店主都會喺店度煮好一大鍋粥，叫做粥底。煮嗰時只要將主料準備好放入碗度，再倒上滾熱辣嘅熱粥就上得枱。但喺屋企煮嘅話，就建議用成塊豬肉，加鹽腌幾個鐘。米同水煮滾，豬肉連鹽加。煲三個鐘頭以上，等到豬肉變得鬆化，一壓就散。加入皮蛋滾一滾就得。

秘訣
煮粥時加入少少腐竹碎或煮溶嘅腐皮水，可以令粥變得更綿滑。
皮褸

皮褸，係種大褸，用真皮或者人造皮，多數染成黑色或者啡色，亦可以係其他色水。
皮諾曹

皮諾曹（粵拼：pei4 nok6 cou4 | 意大利文：Pinocchio；意大利文讀音：[/piˈnɔk.kjo/]），跟美式英文個讀音（英文讀音：[/pɪˈnoʊ.ki.oʊ/]）嚟音譯可作皮諾奇奧，國語譯皮諾丘，係意大利童話故仔《木偶奇遇記》嘅主角，係一隻曾經講大話嘅木公仔，故仔結局變咗做真人。

故事
内文：木偶奇遇記
皮諾曹本來係一個木扯線公仔，由木雕師傑啤佗所造。
皮諾曹造型同心境上都係個細路仔。傑啤佗當咗皮諾曹係親生骨肉噉。
皮諾曹初頭好曳成日掛住玩，屢次做出錯誤決定惹禍上身，仲為傑啤佗帶嚟唔少麻煩，不過後嚟皮諾曹經歷漫長嘅角色發展，成為一個又勇敢又孝順又有責任心嘅細路，而藍仙子最後亦畀皮諾曹達成心願，施法將佢變成一個有血肉之軀嘅「真正男仔」。

誕生
以下嘅篇章，取自原作《木偶奇遇記》章節 1-3。
話說喺好耐好耐以前有嚿木頭。有一日，鬭木師傅安東尼奧發現咗嚿木，覺得佢質地幾靚，就將佢攞咗返工作室，點知佢攞起架生一嘢鑿嚿木，就聽到把細路嘅聲：
「呀！唔好整痛我！」
安東尼奧當堂嚇到冇咗半條命咁滯。下一刻，佢聽到有人敲門—佢嘅朋友木雕師傑啤佗嚟咗搵佢。
「呀... 傑啤佗，你搵我有咩貴幹？」
「係噉嘅，我有個諗頭，想搵嚿木整個扯線公仔，用公仔嚟表演賺錢。」
嚿怪木答嘴：「條計仔幾正喎，bravo！」
安東尼奧決定將嚿怪木送走。於是傑啤佗就攞咗嚿怪木返屋企。
插圖：安東尼奧畀嚿怪木嚇到目定口呆。插圖：安東尼奧畀嚿怪木嚇到目定口呆。 插圖：傑啤佗攞住嚿怪木行返屋企。插圖：傑啤佗攞住嚿怪木行返屋企。 插圖：傑啤佗將嚿怪木雕成扯線公仔。插圖：傑啤佗將嚿怪木雕成扯線公仔。
傑啤佗一返到屋企就郁手，將嚿怪木雕成一個男仔噉形嘅扯線公仔。佢一路雕，一路仲諗同個公仔改名：
「吖，我記得我識好幾個有錢又好運嘅人，都係叫皮諾曹嘅，一於嗌你做『皮諾曹』啦！」
—傑啤佗當咗皮諾曹係仔噉。點知佢一雕好，皮諾曹就有咁快得咁快跑咗出街，仲跑得好快。傑啤佗追上去，大嗌叫啲街坊幫手追，但係啲街坊個個掛住望識郁嘅木公仔，完全忽略追到喘晒氣嘅傑啤佗。起咗輪鬨之後，終於有個差人行過。佢身手好過傑啤佗，一嘢就捉住皮諾曹。然後就有個街坊大聲插嘴：
「傑啤佗九成係成日虐打個公仔，先搞到佢要走佬！」
差人又真係信呢個街坊講嘅嘢，以「懷疑傑啤佗虐待細路」做理由，拉咗傑啤佗返牢房。當晚，傑啤佗坐喺凍冰冰嘅牢房入面，呻：
「正衰仔！早知雕嚿叉燒好過雕你！」
插圖：皮諾曹跑得好快。插圖：皮諾曹跑得好快。 插圖：差人一手捉住皮諾曹。插圖：差人一手捉住皮諾曹。
皮藍德羅

皮藍德羅（Luigi Pirandello，1867年6月28號—1936年12月10號）係意大利劇作家兼小說家，1934年攞到諾貝爾文學獎。
皮費

皮費（粵音：pei2* fai3），又嗌成本（粵音：sing4 bun2），即係做生意嗰陣要使嘅錢，包括燈油火蠟、人工、鋪租、牌費、廣告費同埋商業應酬開支，即係會計學上面嘅支出項。
唔同生意模式皮費都唔一樣，譬如做廠整水桶，同做流動小販賣翻版皮費好大出入。小販最大嘅皮費就係法庭罰款。
皮費所佔嘅比例越低，賺嘅錢就越多。
皮蛋

皮蛋，又寫皮疍，係種用鴨蛋醃製成嘅蛋，一來去除腥味，二來方便保存。
英文叫preserved egg。外國人以為皮蛋要醃好多年，所以又叫佢做Century egg，世紀之蛋。
皮諾切特

皮諾切特（Augusto Pinochet，1915年11月25號—2006年12月10號），係智利獨裁者，1973年發動政變後，做咗16年總統。
皮諾切特在位期間，推行新自由主義經濟改革，令到智利經濟快速發展，但另一方面，佢亦同時殘酷打擊學者、民主人士及共產主義支持者，有成幾萬人話佢哋遭受皮諾切特政府嘅酷刑折磨。
而佢嘅功過受到爭議，支持者認為：佢使用強而有力嘅手段阻止咗共產主義入侵智利，並同曼紐·諾迪古斯愛國陣線、革命左翼運動之類嘅激進左派組織作出鬥爭，執行咗新自由主義嘅市場經濟政策，為智利經濟嘅20年快速發展奠定咗基礎。反對者則認為：佢破壞咗智利嘅民主政治，依靠政變，非法搶走咗當時阿連德嘅左派執政，重實行軍事獨裁，搞到智利嘅人權、民主大幅倒退，另外，佢重實行咗搞到數千名反對者死傷嘅國家恐怖主義政策。
2006年12月10號，皮諾切特因病去世，終年91歲。
登地

登地（英文：Dundee，蘇格蘭蓋爾語：Dùn Dèagh，意思係「泰河邊上嘅堡壘」）係蘇格蘭東部北海沿岸泰河口，面積60平方公里，人口143,090（2006年），蘇格蘭第四大城市，但係就係全英境內物價最低嘅城市之一 。登地畀人叫做「發現之城」（City of Discovery），因為呢度出過好多出名嘅發現同埋發明，例如郵票、無線電報、阿士匹靈、X光等等。登地氣候宜人，係蘇格蘭日照最充足嘅城市，喺成日陰雨天嘅不列顛島上便算係好難得。
登塘

登塘（粵拼：dang1 tong4）係中國廣東廣州嘅地名，喺白雲區鐘落潭東北邊嘅九龍大道入面（378省道嘅K0+580標記位），西靠新和；東靠鳳尾村；南靠湴湖；北靠從化太平場。
呢個村相傳喺南宋尾為咗救皇帝而先南下到花都神山，再向東搬入。村入面人口主要圍繞鄺氏家族。
登壇宮

《登壇宮》（越南文：Đăng đàn cung），係越南阮朝時期皇室嘅頌歌，響1945年被指定做越南帝國國歌。
登士維公園

登士維公園（英文：Downsview Park；法文：Parc Downsview）係加拿大多倫多嘅一個大型公園，位置喺北約克登士維區，佔地118公頃，2012年正式開幕，前身係個軍用機場，由一間聯邦註冊嘅政府機構 Downsview Lands Company（登士維地皮管理公司）獨立管理。
起初，聯邦政府打算登士維公園係一個 ｢市內國家公園｣，但係後來已經冇用 ｢國家公園｣ 嘅叫法。公園入面嘅湖係人工湖，原先嘅機場亦唔係全部變哂公園而係一半撥咗做發展地產項目，用地產項目嘅收入維持公園嘅運作。
雖然佢2012年先正式開幕，但係其實喺2002年，即係正式開幕嘅10年前，佢已經用過來搞80萬人參加嘅2002年度普世青年節，當時嗰度其實只係一塊空地，並唔似公園，但係已經叫 ｢登士維公園｣。
佢因為同聯邦政府有關係，個名曾經跟聯邦政府嘅慣例，寫成 ｢Parc Downsview Park｣（意思係 ｢法文係 Parc Downsview，英文係 Downsview Park，法文收尾同英文開頭一樣｣），但係多倫多睇唔慣寫成咁嘅名，搞到正常淨係用英文嘅多倫多公車局曾經用過 ｢Parc Downsview Park｣ 嘅英法混雜寫法當巴士路綫名。

交通
去登士維公園可以搭地鐵1號綫，喺登士維公園站落車。
登封「天地之中」歷史建築群

登封「天地之中」歷史建築群（粵音：dang1 fung1 tin1 dei6 zi1 zung1 lik6 si2 gin3 zuk1 kwan4）係喺中國河南嘅一笪名勝古蹟，包括咗周公測景臺同觀星臺、嵩岳寺塔、太室闕同中嶽廟、少室闕、啟母闕、嵩陽書院、會善寺、少林寺建築群等等嘅建築。喺2010年畀聯合國教科文組織列入世界遺產。
登封

登封係中國河南鄭州一個縣級市，總面積1220平方公里，人口66萬。
登尾顕德

登尾顕德（1983年11月30號—）係日本足球員，司職後衞，效力過京都不死鳥，德島漩渦，及北九州向日葵。
登山寶訓

登山寶訓係指《聖經》《馬太福音》第五章至第七章裏面，由耶穌基督喺山上所講嘅嘢。登山寶訓當中最出名嘅係「八種福氣」 ，呢段認為係基督教徒言行嘅準則。
登峰·南岸

登峰·南岸（粵拼：dang1 fung1 naam4 ngon6；英文：South Coast）係香港一個私人屋苑，起響南區田灣登豐街1號，喺2016年12月入伙。個屋苑一共有一座樓，有28層，每層有6個單位，夾埋總共有150個單位。屋苑緊貼住香港仔華人永遠墳場西南角。
福繪美子

福繪美子，係日本嘅一個女藝人同埋配音員。
福西崇史

福西崇史（1976年9月1號—）係日本足球員，司職中場，日本足球代表隊前成員。

日本足球代表隊
福西崇史喺1999年到2006年間爲日本隊出場64次，入咗7球。佢代表日本參加過2002年FIFA世界盃br12006年FIFA世界盃。
福貢

福貢係中國雲南怒江一個縣，總面積2804平方公里，人口10萬。
福群道

福群道（英文：Fuk Kwan Avenue）係香港大坑一條街道，由大坑道近康馨園去到大坑道同勵德邨道交界，長約莫0.2公里。
佢係香港少數用「Avenue」做英文街名嘅街道，同埋佢都唔符合「Avenue」解做「大道」嘅意思，因為佢只係一條單線單程路。
福臨

愛新覺羅福臨（1638年3月15號—1661年2月5號）係大清第三位皇帝，崇德帝皇太極嘅九阿哥，阿媽係孝莊文皇后（昭聖慈壽皇太后），史稱清世祖，因在位年號順治，又叫順治皇帝。

生平
福臨係前一任大清皇帝皇太極嘅第九子。1643年皇太極過身，之後由福臨繼位。
1644年，李自成攻入明朝首都北京，明思宗自殺死咗。明朝將領吳三桂引清兵入關，聯手打敗李自成，之後清朝遷都到北京，同時多爾袞做攝政王。
之後清兵繼續南下，佔領以前明朝嘅領土。1645年，清兵捉咗南明皇帝朱由崧，之後清兵繼續南下，一路打到去雲南。
1661年，福臨過身，之後由佢個仔玄燁繼位，就係清聖祖。
福臨門酒家

福臨門酒家係香港有錢人飯堂，專賣高級廣府菜，總舖響香港島灣仔莊士敦道，分舖響九龍尖沙咀金巴利道。
福華街

福華街（英文：Fuk Wa Street），以前叫菴由街，係香港九龍深水埗去長沙灣嘅一條馬路，由大埔道開始，去到永康街。

歷史
清朝時期，而家福華街係喺菴由村範圍內。
到1924年，深水埗近元洲一帶入咗市區範圍，香港政府將呢條路叫做菴由街，後來改叫福華街。
福聖承道

福聖承道係西夏皇帝李諒祚嘅第三個年號，相當於公元1053年到1056年，前後總共4年。
片

片可以原本解劈開嘅木，比較薄，之後引伸做一啲薄嘅嘢。
片又可以指
電影（Film）
影片
字幕
底片
方言片
牆頭角線

牆頭角線（英文：Cornice），係屋宇頂部嘅花式，有幫助雨水排走，唔好打喺牆上面嘅作用。
維基同享有多媒體嘅嘢：Cornices
牂雲

牂雲，雲形一種，又寫䍧雲，古時稱為妖氣，雲占一類。牂䍧一解做虛齡三歲羊，說文解字注話牝羊，即羊乸。然而古書，唔話似羊，而話似狗，似赤色，長尾，或有幾條尾。見到國事就有麻煩。
雲見於史書。漢書天文志咁寫，「乙酉、牂雲如狗、赤色、長尾三枚、夾漢西行。」夾漢西行。漢即天漢，夜晚先睇到。而晉書天文志中，講雲氣，妖氣之下咁寫，「二曰䍧雲、如狗、赤色、長尾。為亂君、為兵喪。」
雖則古時歸做天文現象，現今來睇，歸入氣象嗰便。
牆外

《牆外》係2021年推出嘅國語歌，由中華民國福建省金門縣觀光處委託黃明志等人創作，為當地做旅遊宣傳。其首次發表，係以音樂影片形式  喺2021年11月12號上載到 Youtube 平台，其中男主唱係黃明志，女主唱叫做「小花」，過咗一日，播放次數已經唔止百萬。外界紛紛話呢首歌有諷刺中共嘅政治意味，又同先前引起咗此類風波嘅歌《玻璃心》相提並論，不過黃明志同縣長楊鎮浯各自公開論及相關指稱時，並唔承認。
牆紙

牆紙係黐喺牆上面嘅紙，上面通常都會用花紋或者圖案，主要有保護同埋美化嘅用途。
牀

牀，又寫成床，一種平放大而長的傢俬。牀有兩種，一種放喺睡房，畀人睏覺，如臥牀，另一種用來坐，如坐牀。
床字係牀嘅訛體。草書寫爿，有啲似广，後有不察誤以為广部。爿本身就係張牀，係象形，方便寫就打直放。甲骨文爿片係無分，後世先有分。
牀母

牀母（粵拼：cong4 mou5；中古漢語拼音：zriang）係中古漢語聲母，係中古晚期聲母，屬齒音嘅正齒音，係全濁聲母。佢屬於三十六字母之一。佢嘅形成由兩部分組成，二等韻部分稱爲牀二，來自崇母，三等韻部分稱爲牀三，來自船母。
喺音韻上，牀母同從母、澄母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，牀母同從母、澄母發音一樣。對於梧州話呢種分平捲脷嘅粵語，牀母係捲脷音（發成舌葉或者舌面音），同從母（脷尖音）唔同。喺普通話牀母基本上係捲脷音，同從母嘅平脷音唔同。
海輝道海濱花園

海輝道海濱花園（英文：Hoi Fai Road Promenade），係香港公園同遊樂場之一，喺大角嘴海輝道，行政上歸油尖旺區。設施有海濱花園。
海迪徹

海迪徹（Khadija bint Khuwaylid，555年—620年11月22號）係穆罕默德嘅頭一位老婆，生咗個女法蒂瑪，而呢個女做咗第四位哈里發阿里嘅老婆。
海軍基地

海軍基地（naval base / military port），又叫軍用碼頭，可以泛指俾軍隊用嘅碼頭，會成日有軍艦喺度泊岸。
海軍陸戰隊

海軍陸戰隊 (英文：Marines)，又可以叫做海上步兵，係專門負責管海岸邊嘅陸地同水域。歷史上，呢啲部隊會打好多兩棲戰，目嘅一般都係成功上岸。有時，海軍陸戰隊亦都會用嚟打其他國家嘅海軍船。喺大部分國家，海軍陸戰隊係會屬於海軍嘅一部分。

任務
海軍陸戰隊嘅主要任務，一般都係喺岸邊做行動，包括喺50英里（80公里）以内嘅陸地附近。
佢哋用嘅船隻可以有好多，由最細嘅艇仔到最大型嘅航空母艦都有。當然，海軍陸戰隊嘅軍人一定要識游水、跳水、同埋跳降落傘。
海軍陸戰隊最常做嘅行動，會包括小型嘅海岸攻擊、保護海軍嘅船艦、同埋喺岸邊嘅陸地度做探索行動等等。如果有需要，佢哋亦都會幫陸軍喺地面打仗。
海迪克林

海迪克林（德文：Heidi Klum，1973年6月1號—）係德國超級名模，因為做美國真人騷電視節目《天橋驕子》嘅主持人而出名。
熱田眞

熱田眞（1967年9月16號—）係日本足球員，司職中場，效力過京都不死鳥，及新潟天鵝。
熱能

熱能係種能量形式，透過物體嘅溫度去表現。高溫物體接觸低溫物體，前者嘅熱能就會逐漸轉移到後者。
熱痱

熱痱係天熱潮濕時汗好難蒸發而令皮膚出現一笪笪紅疹，蘇蝦仔比較常見。
熱聲偈

一幅熱聲偈嘅工作原理圖。熱嘅嗰邊駁去熱源。
熱聲偈（有時亦叫做「TA偈」）係一種採用熱聲原理、用高振幅音波嚟泵熱或者反過來用溫度差產生音波嚟嘅偈。泵熱即係用能量將熱從一處泵去第處（好似冷氣機咁，不過喺熱聲偈度係用播筒），反過來產生嘅音波亦可以駁落咪高峰度發電。
呢隻偈經過設計可以用駐波或者前進波。相對於蒸氣壓縮，熱聲製冷既唔使用製冷劑亦冇用到幾多識郁嘅件，即係可以慳番封密處理同埋潤滑。
熱狗包

熱狗包係整熱狗用嘅包，長條形，中間破開兩面，方便夾住熱狗腸同其他配料。
熱能電池

熱能電池、熱電池係用喺儲同放熱能嘅結構（睇埋熱能儲放）。呢款電池可以暫時儲存能量，喺第二個時間放返出嚟。熱電池嘅嘅結構，基本係大大嚿嘅液體或者固體，吸收同放出能量，其溫度改變。有啲熱電池令液體或者固體改變物質狀態，做到吸收同放出能量。
熱脹冷縮

熱脹冷縮（英文：thermal expansion）係指物質喺遇到溫度改變嗰陣形狀同體積上會變化，通常係溫度升嚿物質就體積升，溫度跌嚿物質就體積跌。
程小東

程小東（英文：Tony Ching，1953年11月30號—），原名程冬兒，係香港導演、武術指導。
程序式編程

程序式編程（英文：Procedural programming）係一種編程範式，強調電腦程式係一連串要行嘅指令，集中於將寫緊嘅電腦程式分開做若干橛，每橛都係一拃彼此相關嘅指令（程序；睇埋子程序嘅概念）。
程子華

程子華（1905年6月20號—1991年3月30號）係中國共產黨同中華人民共和國政治人物，中國工農紅軍、八路軍同中國人民解放軍高級將領。佢喺山西運城出世。佢做過首任中共山西省委書記以及山西省人民政府主席。
程子華喺黃埔軍校武漢分校畢業，參與廣州暴動。佢喺1929年發動大冶兵暴，後任紅五軍團十四師師長、二十二師師長及粵贛軍區代參謀長。1934年，調任紅二十五軍軍長，參與長征。抗日戰爭時期，任冀中軍區政委及中共晉察冀分局代書記兼晉察冀軍區代政委。第二次國共內戰時期，任冀察熱遼軍區司令員及第四野戰軍第十三兵團司令員。中華人民共和國成立後，任中共山西省委書記、全國供銷合作總社代主任、國務院財貿辦公室副主任、中華人民共和國商業部部長、國家建委副主任及國家計委常務副主任等職。文化大革命時期受迫害，此後擔任中華人民共和國民政部部長及全國政協副主席。
程序正義

程序正義（英文：Procedural justice），或者叫做程序公義、程序公正，係指喺解決爭端等資源分配嘅過程入面嘅公平理念。程序正義所討論嘅常見問題，都係有關司法同法律程序管理嘅問題，呢啲程序正義有關正當法律程序（美國）、基本公正原則（加拿大）、程序公平（澳洲）同自然正義（其他普通法司法地區） 。
程序正義嘅理念亦可可以用喺法律之外，例如解決衝突、利益同埋責任分配等 。
程岸麗

程岸麗係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
程家頡

程家頡（Shawn Thia），新加坡男演員，搞笑視頻平臺SGAG旗下，2022年憑著喺電視劇《哇到寶》嘅演出得到觀眾一啲注意。

早年生涯
程家頡以前係老師眼中嘅問題學生，中三輟學之後就入咗工返社會嘅大學度打工。未滿17歲之前就提早入伍服役，退伍之後就讀私立學校嘅大眾傳播專業文憑課程，成功畢業咗，但佢已經確定自己唔係讀書嘅料。

感情生活
佢喺2022年5月成功喺英國威爾斯向女友陳雯詩求婚。
第1屆西班牙國會選舉

第1屆西班牙國會選舉喺1810年舉行。

背景
呢次選舉係響西班牙獨立戰爭期間舉行。
第1屆金鐘獎

第1屆金鐘獎係1965年台灣廣播、電視業界嘅年度盛事之一，表揚1965年度傑出嘅台灣廣播同電視之藝人。
第15屆之前，金鐘獎採事前公佈得獎名單嘅方式，因此無「入圍名單」。
例如獲獎嘅標記喺嗰個獎項得獎者。
第1屆香港立法會選舉

1998年香港立法會選舉係香港特別行政區成立之後嘅第一屆立法會選舉，會選60個議席，取代臨時立法會。呢一屆會選20個地方直選議席、30個功能界別議席同10個選舉委員會議席。
第1屆香港舞台劇獎

第1屆香港舞台劇獎頒獎禮，喺1992年舉行。
第1屆蒙古國總統選舉

第1屆蒙古國總統選舉喺1993年6月6號舉行，結果係蒙古社會民主黨嘅彭薩勒瑪以59.9％贏出。呢次選舉投票率係92.7％。
第1屆越南國會選舉

第1屆越南國會選舉喺1976年4月25號喺越南度舉行。
呢次選舉係喺北越打贏南越之後舉行嘅第一次選舉。
呢次選舉只有越南祖國陣線出嚟選而且係唯一嘅執政黨。呢屆選舉投票率係98.8％。

結果
結果係由越南祖國陣線納晒所有議席。
第1屆金曲獎

第1屆金曲獎由行政院新聞局主辦，共設10獎項同1特別獎，喺1989年8月受理報名，9月16號公布入圍名單，其中男、女演唱人獎、演唱組獎、新人獎四獎項入圍者必須參與現場演唱，經評審揀後先有得獎機會。男、女演唱人獎同演唱組獎入圍者喺12月30號至華視攝影棚現場演唱，新人獎入圍者就喺1990年1月6號頒獎典禮現場演出。頒獎典禮喺台北國父紀念館舉行，典禮實況由華視錄影轉播。

報名資格同統計
首屆金曲獎共設包括特別獎在內嘅11獎項，自1989年8月1號開始至10號受理報名。報名參賽嘅作品同個人必須係1988年7月1號至1989年6月30號間，喺臺灣地區有居所、並有半年居住事實嘅中華民國國民創作發行，同經行政院新聞局廣播電視歌曲輔導小組通過有案者為限，國、閩、客、粵語歌曲都可報名。香港公民如果喺台灣住滿半年，表示事業發展重心喺台灣嘅都可以報名。報名限有聲出版業或錄影帶節目製作業，或係廣播電視事業、金曲獎評審委員、歌曲輔導小組推薦報名。報名男女演唱人、新人或特別獎，只能揀一報名；新人獎就必須係兩年內開始從事職業演唱，並有唱片或錄音作品者為限。
總計共28個事業單位報名，總收件數410件，參加角逐個人技術獎為224人。本屆評審會由陶曉清擔任主任委員，評審共25人。評審作業從8月26日展開，喺9月16號公布入圍名單。各入圍者可獲頒獎牌一面，得獎者獲頒獎座。
十獎項報名統計如下：
最佳男演唱人獎：15人
最佳女演唱人獎：26人
最佳演唱組獎：13組35人
新人獎：21人
最佳年度歌曲獎：105首


演唱人（組）獎同新人獎評選
男、女演唱人同演唱組獎等三項入圍人選，要喺12月30號去華視攝影棚「現場演唱、當場評審」，以佢嘅演唱表現列入評分項目計分，成績封存至1月6號頒獎典禮宣布。現場比賽原則，出場序以抽籤決定號序，最多可唱兩次。第一次從第一號唱起，第二次就從尾數倒唱至第一號。合音自備，但以八人為限；舞群都自備；燈光由華視準備三套，歌者依曲調旋律自行挑選一套。新人獎入圍者1月6號喺頒獎典禮現場獻唱，當場評分選出，有關合音、舞群、燈光的應用原則同演唱人獎相同。
12月30號評選喺夜晚7點30分開始，當晚擔任評審嘅有：駱明道、黃瑩、青山、劉福助、溫隆信、柯芳隆、簡文秀、城振銘、呂麗莉等九人。 評審標準係唱腔技巧、歌曲詮釋各佔30％，音色佔15％，台風儀態同個人風格佔25％。 參與嘅9入圍者經抽籤決定嘅演唱順序係：殷正洋、鄭怡、張清芳、粉紅派對、蔡幸娟、王傑、周華健、知己二重唱、江蕙。華視將演唱實況同其他詞、曲同歌唱錄影帶獎項入圍者相關資料，製成兩個半鐘節目，喺1月2號夜晚10點播出。
各入圍者演唱歌曲如下：
最佳男演唱人獎
殷正洋〈你是我所有的回憶〉
王傑〈別讓明天的太陽離開我〉
周華健〈寡婦村傳奇〉
費玉清因聲帶手術放棄參賽。 
姜育恆因新加坡錄音室檔期棄權。 


最佳女演唱人獎
鄭怡〈月琴〉
張清芳〈曠野寄情〉
蔡幸娟〈說出來誰會相信〉
江蕙〈傷心的所在〉
葉璦菱因新加坡演出工作棄權。


最佳演唱組獎
粉紅派對〈半透明的心〉
知己二重唱〈一點點不同〉
小虎隊以課業為由棄權。
新人獎
邰正宵〈愛上我或離開我〉
伍思凱〈偶而〉
馬玉芬〈最近〉
鄭婷〈最後一朵火焰〉
張雨生當時喺藝工隊服役，最終未出席。

頒獎典禮
9月16號公布入圍名單後，揀定台北國父紀念館做頒獎典禮地點，但國父紀念館自1986年10月開始封館修建重未完工，令原定1989年10月底舉行嘅頒獎典禮延宕至隔年1月6號夜晚7點30分舉行，典禮主持人由崔苔菁擔任，典禮實況由華視喺6號嗰晚10點錄影轉播。
新聞局共安排十三位頒獎人，除新聞局長邵玉銘外，由台北市長吳伯雄頒「年度歌曲獎」、曾慶瑜頒「最佳男演唱人」、殷正洋頒「最佳女演唱人」、王夢麟同趙樹海負責「最佳演唱組獎」、吳靜嫺同洪一峰頒「新人獎」、翟君石頒「最佳作詞人獎」、李泰祥頒「最佳作曲人獎」、陶曉清負責「最佳編曲人獎」、李行頒「最佳單曲歌唱錄影帶導演獎」、吳楚楚頒「最佳單曲歌曲錄影帶影片獎」。

入圍暨得獎名單
共有10個獎項同一個特別獎。除特別獎外，共16間唱片公司，36人，10首歌曲，4部MV入圍，得獎者喺頒獎典禮現場揭曉。
第1屆阿富汗總統選舉

第1屆阿富汗總統選舉響2004年10月9號。

結果
卡爾扎伊攞到五成五選票，遠遠超過其他十五個候選人攞到嘅選票。

後續
呢次選舉投票期間曾經有候選人投訴一啲違規，而選委會其中一個發言人話，經過調查選舉入面的確有舞弊，但係唔影響結果。
第1屆香港區議會選舉

1999年香港區議會選舉係香港特別行政區成立後嘅第一屆香港區議會選舉，響1999年11月28號舉行。呢次選舉會重選香港十八區區議會一共390個議席。
呢屆選舉，泛民主派嘅民主黨同埋建制派嘅民建聯贏得議席數目係87比83，民主黨贏得嘅區議會民選議席比民建聯多4席。
盧塞尼

盧塞尼（西班牙文：Luceni）係西班牙亞拉岡薩拉戈薩省一座城，住1千人。
盧吉道

盧吉道（英文：Lugard Road）係香港一道，喺香港扯旗山近頂之地，由域多利峽去西高峽。條道半山而築，橫山而行，約離海平面四百米高，對住域多利海口，遠望九龍。呢條係小道，部份可行車，部份窄到行唔到車。盧吉道嘅原意，不過起來觀光海面景色。並唔係交通之用。
盧吉道方便行山，故此港島徑定盧吉道入第一段。佢亦係薄扶林樹木研習徑之一段。

名
盧吉道係一九一三年開始有，而一九一四年決定以上任香港總督盧吉命名。

道
盧吉道東起山頂纜車總站，呢個位有好幾條路起點，有柯士甸山道、夏力道、山頂道、舊山頂道同埋芬梨道。門牌一號，有個山頂纜車辦事處，係間白屋。之後繞山北而行，又遇上山馬路仔上柯士甸山道。過Bishop's Lodge，卽門牌廿六號，就折西折北而行。無耐，又有路仔通去門牌廿七號。過此又轉西北，是爲北盡之處。之後向西向南，向西高山同扯旗山坳地而進，坳地見門牌廿八號先。之後有廿九號，卅號Hirst Mansion，卅二號龍蘆，卅四號Vest Crest同樹華小築。過後東南轉，就到西高山郊遊地點，入夏力道而終。呢個路口附近有克頓道。沿夏力道東行，最尾又會見返盧吉道。

史
盧吉道並唔係一次起成，因爲第一次世界大戰，曾拖遲起幾年。盧吉道本來無名，至早文獻，係一九一三年招投營造。當時諗住開道可以賣到多少地，但實情呢度實只起到幾間屋，主要係觀爲主嘅。
六月開始起一段。呢段有二千八百二十呎長，由域多利峽起到過咗後尾嘅Bishop's Lodge，喺正柯士甸山兵房下面。到年尾，呢斷只係爭鋪面同整欄杆。
餘下第二段，有四千八百五十呎長，伸到西高峽，駁入夏力道。呢段就極難起，又多石，又斜又危險。一九一四年，定例局都撥咗一萬港圓同來起路。而道以上任香港總督盧吉命名，因而叫盧吉道。
一九一四年，歐洲開始第一次世界大戰，由於香港宗主英國係參戰國，香港亦暫時收起無謂開支，盧吉道就半路停工。一九一五年工務署所報，決定咗唔開工。一九一九年一月，仗就打完，又開放工，由於咁鬼難起，工程到一九二一年三月卅一號先完工。
一九八五年，香港立港島徑，定盧吉道入第一段。

覽勝
盧吉道望兩岸燈光
盧吉道出名亦望到港島北岸、域多利海口同九龍。
盧坎

盧坎（拉丁文：Marcus Annaeus Lucanus，39年11月3號—65年4月30號），係古羅馬詩人，代表作包括史詩《法沙利亞》。
盧塞麗婭山度士

盧塞麗婭山度士（Lucélia Santos，1957年5月20號—）係巴西女演員及製片人，巴西聖保羅州嘅聖安德烈市出世。佢係巴西女奴 (電視劇)（A Escrava Isaura）嘅女主角。
喺1985年佢《大眾電視》金鷹獎最佳外國女主角獎，皆因嗰屆係唯一一屆為外國演員頒獎嘅金鷹獎，所以佢係到而家唯一外籍女性金鷹獎得主〔呢句嘢唔似粵語，唔該改咗佢〕。
盧善恩

盧善恩（英文：Happy Lo，2003年2月25號—），本名鄭善恩，係香港女子羽毛球員。
佢喺2024年巴黎奧運代表香港參加羽毛球女子單打。

個人
盧善恩嘅英文名「Happy」係佢媽媽希望佢「每天都開心」而改嘅。
盧善琳

盧善琳（英文：Sonia Lo，1992年12月18號—）係香港女滑浪風帆手，參加過2014年仁川亞運同2016年里約奧運，2017年退役。
盧吉

第一代盧吉男爵（Frederick John Dealtry Lugard, 1st Baron Lugard，1858年1月22號—1945年4月11號），又譯盧嘉、盧迦或盧吉士，軍人出身，喺印度、阿富汗打過仗，1885年參加尼羅河遠征，做旅長，因功被封為爵士，後尾做咗北尼日利亞專員兼總司令。1907年7月獲委任為第14任香港總督。1912年2月15號任滿離開香港，轉任南、北尼日利亞總督，1914年至1919年做全尼日利亞總督。後尾加封為終身貴族。
盧國沾

盧國沾（英文：Jimmy Lo Kwok-tsim，1949年5月—），係香港填詞人，廣東新會出世，活躍於七十至八十年代，九十年代初因健康問題淡出。佢為超過三千首香港粵語流行曲填過詞，風格多樣，文學造詣又高，喺樂壇備受推崇，所以佢有「詞壇聖手」、「詞聖」之稱。
穿鼻草約

《穿鼻草約》（又叫《川鼻草約》，英文：Convention of Chuanbi 或 Convention of Chuenpeh）係第一次鴉片戰爭期間大清同大英兩國代表私自講數嘅一份議和草約。穿鼻喺珠江口。

背景
鴉片戰爭爆發冇耐，道光皇帝由主張戰鬥轉向主張和解，響1840年（道光二十年）11月派欽差大臣琦善到廣州同英軍談判。喺談判期間，英國對華全權代表義律響1841年1月7號突然指揮英軍攻佔沙角炮台（即穿鼻炮台）同大角炮台，逼琦善接受英方嘅議和條件，義律話要將沙角嗰頭留畀英國駐守，將沙角定為處理貿易事務嘅地方。因為沙角好近廣州，琦善佢諗如果道光皇帝知道沙角冇咗既話，一定會好嬲，或者仲會將自己斬頭示眾，所以喺1月11號寫咗封信畀義律：
「
……准其就粵東外洋之香港地方，泊舟寄居。
」
翻譯「准你係廣東外洋一個叫『香港』嘅地方，泊船喺度。」
其實琦善所講既「香港」只係香港島西南方嘅一角仔，大概係依家嘅香港仔一帶，呢度指嘅「香港」從來唔係指成個「香港」。

內容
維基文庫有原文：
《義律通函》（粵語翻譯）
維基文庫有原文：
《穿鼻草約》
1841年1月20號，義律同意即刻還返沙角畀中國，仲單方面發表咗一份通函，概括咁總結談判嘅初步安排，主要內容係：
將香港本島同港口割畀英國，大清可以得到香港嘅關稅，稅率跟番廣州黃埔。
分六年賠償600萬銀元畀英國政府。
兩國之間要實行平等嘅官方直接聯絡。
重新開放留廣州做通商口岸；
英軍撤出沙角、大角炮台，還返舟山定海畀中國。
1月25號，英國戰艦HMS硫磺號到達香港，卑路乍帶埋船員喺香港島西北面上岸。第二日26號喺嗰到舉行升旗禮，香港開埠。另外，英國人將上岸嘅地方叫做「屬領角」（Possession Point），即係依家嘅水坑口街。
《穿鼻草約》頁四頁四 頁三頁三 頁二頁二 頁一頁一

結果
義律喺1841年1月21號單方面公佈咗呢項草約。但係事實上雙方根本未正式簽約，因為琦善重未得到道光皇帝同意割讓土地嘅諭令，唔敢簽字。
1月27號，義律同琦善喺番禺蓮花山舉行咗場秘密會議，雙方對「香港」嘅定義有爭執，琦善話「香港只係指香港仔嗰個漁港，唔係講成個香港呀，你英國咪好似葡仔喺澳門個先例咁做囉」，但義律就認為「香港就係香港，係成個香港咁解」。
到2月10號，雙方再係穿鼻洋蛇灣舉行會議，史稱「穿鼻會議」，琦善再講多次「准你英國人去廣州做生意，並且喺『新安縣所屬嘅香港地方嗰度寄居』」，但義律唔同意，堅持係要攞嗮成個香港，最後會議同樣冇任何結果。
2月13號，義律要求琦善喺穿鼻草約上面蓋印作實。琦善就同道光皇帝講：
「
若現全島而論，東西約長五十里，南北約二十里。專就香港而論，東西約十里，南北約五里……今該夷圖借全島，是其得隴望蜀，狡詐成性。
」
翻譯「如果講成個島，東至西就大約長50里，南至北就大約20里。淨係講香港島嘅話，東至西大約10里，南至北就大約5里……而家班鬼佬想要嗮成個島，根本就係三分顏色上大紅，奸詐到呢，都唔識點講。」
最後琦善唔肯簽咗張草約，所以張草約理論上係廢嘅。
事後，大清大英兩國都唔承認呢張草約。道光皇帝以琦善擅自割讓香港，搵人捉咗琦善返北京問罪。1841年5月14號，英國外交大臣巴麥尊就鬧義律，佢同琦善都唔似係簽咗正式嘅割地條約，就算有琦善嘅簽名，但係都未經大清皇帝嘅批准。英國政府認為得到嘅權益太少，所以炒咗義律。
因雙方未傾得掂和議，所以英國北上進攻，逼大清簽訂近代中國史上第一份不平等條約 －《南京條約》。
突厥斯坦

突厥斯坦（英文：Turkestan）係突厥人世居嘅地方，主要響中亞嘅範圍。
近代將突厥斯坦分成三大部份，包括俄羅斯帝國嘅西突厥斯坦（包括而家吉爾吉斯、土庫曼、烏茲別克同塔吉克）、中國嘅東突厥斯坦（即係新疆嗰頭）同阿富汗嘅南突厥斯坦。
突厥語系

突厥語系（粵拼：dat6 kyut3 jyu5 hai6；英文：Turkic languages）係分佈喺亞洲嘅語系，主要有西亞、中亞、北亞，喺東亞亦有細碎分佈。佢有三十幾種語言，主要由突厥民族用，用家估計有1.7億人，諸如有維吾爾族、哈薩克族、柯爾克孜族、烏孜別克族、塔塔爾族（韃靼族）、撒拉族、裕固族（西部）、圖瓦族、土耳其族。
過去學界將佢分類做阿爾泰語系嘅語族，但隨住對呢個語系假說嘅否認，突厥語族就隨之升格做語系。
突圍行動

《突圍行動》係香港電視廣播有限公司製作嘅電視劇。
穿鼻

穿鼻（Chuenpeh或Chuenpee或Chuenpi），《香港雜記》誤繙全壁，係中國一島，喺廣東虎門，歸入東莞，地近寶安。由海經珠江入廣東省城要道。佢東面洋面係虎門，過虎門係大角頭；南面洋面，叫穿鼻洋，遠啲叫零丁洋，近有龍穴同三板洲，遠有零丁山；東面係東莞本土，北面係亞娘鞋，同屬東莞。
穿鼻西南角，虎門之處，叫沙角，番人叫Chuenpee Point。上有沙角礮臺。

名
穿鼻個名，查實係海邊有岩，畀浪打穿，似穿鼻咁而名。

史
大清時實行鎖國政策，外國人叫可以到省城做生意。穿鼻喺虎門之外，船會停喺度，等過關後，聽做省城做生意。有時亦會喺度上落貨，由船運入省城。
鴉片戰爭期間，大清同大英之間，就喺穿鼻簽過穿鼻草約，轄香港島畀大英。
突厥斯坦州

突厥斯坦州（哈薩克文：Түркістан облысы）係哈薩克嘅一個州，首府突厥斯坦。
突厥人

突厥人係歐亞大陸嘅一個民族，講突厥語族嘅語言，估計有1.4到1.6億人，主要分佈響中亞。古時比較出名嘅突厥人部族係創立突厥汗國嘅戈突厥。而家嘅土耳其人被睇成突厥人嘅直系後裔。
甜蜜蜜

甜蜜蜜（英文：Comrades: Almost a Love Story）係一套喺1996年出嘅香港電影，由張曼玉、黎明主演，陳可辛導演。
甜蜜素

甜蜜素（粵拼：tim4 mat6 sou3；英文：cyclamate）係一種人造嘅甜味劑，設蔗醣嘅甜度做 1.00 嘅話，甜蜜素嘅甜度估計最少有 26-30 咁高。
甜酸苦辣鮮

《甜酸苦辣鮮》（英文：Taste Hunter）係香港MakerVille製作嘅遊埠節目，由王智騫、范麒智主持，2023年9月4號到9月15號逢禮拜一到五23:00—23:30喺香港電視娛樂ViuTV播。節目主持會去臺灣同星加坡搵嘢食。
甜醋

甜醋係種食醋，起源自中國廣東，色水似鎮江醋，但味道帶甜。甜醋用糯米釀造，落埋片糖、薑、陳皮、丁香吊味。廣東女人坐月時食用嘅豬腳薑醋（簡稱豬腳薑或薑醋） ，就係用甜醋整。
立方分米

立方分米（英文 : cubic decimetre，符號：dm³）係體積單位，1立方分米等如長、闊、高都係1分米嘅立方體嘅體積。
立方根

呢篇文或者呢段要 翻譯（或者由 zh:立方根加料）。 請譯佢。
上次編輯：2018年8月7號 12:59。(翻譯指引)
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
嘅圖像
如果一個數嘅立方等於，噉呢個數卽係嘅立方根，其中又叫被開方數，而可以係正數、0、負數或者虛數。例如3嘅立方係27，噉呢個數3卽係27嘅一個立方根（喺實數範圍内）。若果係正實數，呢個乘積相當於一個邊長爲嘅立方體嘅體積。

符號
喺實數系入面，實數嘅立方根通常用表示，可讀作「嘅立方根」，「立方根」或者「根號開三次方」。

[要求證來源]，但喺實數系有且僅有一個。卽喺實數系，實數嘅立方根唯一確定。習慣，三次根號僅用嚟表示實數解。例如：僅表示實數1，而唔表示複數，同。

1嘅立方根
卽解，解法以下：
（立方差）
或者
或者（公式解）
令，則；反之，令，則。由以上嘅式子睇得出嘅特性有：
（將代返求得）
故此可代表入面嘅任何一數，卽爲1嘅立方虛根。

符號史
1220年意大利人斐波那契第一次用嚟表達立方根，源於拉丁文radix嘅首字母，意思爲「根、方根」。
17世紀初，法國數學家笛卡兒（1596年至1650年）喺佢嘅著作幾何學入面第一次使用唔連續嘅「√」同「￣」表示根號，其中「√」爲細寫r嘅變形。到咗18世紀中葉，數學家盧貝（Loubere）將前面嘅方根符號同綫括號一筆寫成，並將根指數寫喺根號嘅左上角，以表示高次方根（如果根指數係2，就省略唔寫）。噉就形成咗家下嘅開方符號。
立方厘米

立方厘米（英文：cubic centimetre，符號：cm³）係體積單位，1立方厘米等如長、闊、高都係1厘米嘅立方體嘅體積。
立方吉米

立方吉米（英文：cubic gigametre，符號：Gm³）係體積單位，1立方吉米等如長、闊、高都係1吉米嘅立方體嘅體積。
立方毫米

立方毫米（英文：cubic millimetre，符號：mm³）係體積單位，1立方毫米等如長、闊、高都係1毫米嘅立方體嘅體積。
立方太米

立方太米（英文：cubic terametre，符號：Tm³）係體積單位，1立方太米等如長、闊、高都係1吉米嘅立方體嘅體積。
立方數

立方數係指可以寫成一個整數嘅立方嘅數，即係佢嘅立方根係整數。例如343係7嘅立方，所以係一個立方數。
同平方數唔同，立方數可以係負數，因為負數嘅立方係負數，但係負數嘅平方都係正數。
如果將立方數概念擴展到有理數，噉兩個立方數嘅比仍然係立方數，例如，(2 × 2 × 2) / (3 × 3 × 3) = 8/27 = 2/3×2/3×2/3。
若果一個整數冇除咗 1 之外嘅立方數為因數，就稱為無立方整數。
頭十個立方數（OEIS數列A000578）係：1、8、27、64、125、216、343、512、729、1000...（第零個係0）

立方數和
頭個正立方數嘅和係，即第個三角形數嘅平方
每個整數都可以表示成9個或以下嘅正立方數嘅和。（華林問題）
1939年，狄克森證明只有23同239需要用9個正立方數嘅和嚟表示。
亞瑟·韋伊費列治證明只有15個整數須用8個：15、22、50、114、167、175、186、212、231、238、303、364、420、428、454（（OEIS數列A018889））。
的士數同埋士的數都指最細能夠用兩種方法表示成兩個立方數嘅和嘅數，但的士數嘅必須為正數，士的數就可以用負立方數。（睇1729）
只有一組連續三個立方數嘅和一樣係立方數，就係3、4、5嘅立方，加埋等於6嘅立方（）。
喺十進制，除咗1之外，得4個嘅正整數，每個數字立方嘅和係等同佢本身，佢哋係153、370、371、407，佢哋係嘅自戀數。呢4個三位數，亦可視為將佢嘅數字分成三份，每份嘅立方嘅和，相似性質嘅整數有無限個，例如165033、221859、336700等（OEIS數列A056733）。

性質
除咗0以外，立方數無可能係普洛尼克數。
除咗0以外，立方數亦無可能係連續幾個（至少兩個）數嘅積。
除咗0、1、8以外，立方數無可能係費波那契數。
除咗1以外，立方數喺楊輝三角形最多只會出現兩次。
立方數無可能係楔形數、半質數。
0以外嘅立方數每一位數數字相加嘅和，唔停重複噉相加到剩一位數時必定係1、8、9。
喺連續立方數之間存唔存在一個質數呢一命題，對1000000000000以內嘅數字係啱嘅。
立方數係模任何整數嘅三次剩餘；另外，如果某個整數模任何整數都係三次剩餘，咁佢一定係立方數。
立方數嘅正因數數量一定係3嘅倍數加1。

其他
立方質數（英文：Cuban prime）嘅定義係，其中或。
立方獸

立方獸係日本電視遊戲寵物小精靈系列入面嘅其中一隻小精靈，編號137。身體顏色主要係紅色同淺藍色。
立方微米

立方微米（英文：cubic micrometre，符號：µm³）係體積單位，1立方微米等如長、闊、高都係1微米嘅立方體嘅體積。
石堂圭太

石堂圭太（1992年6月4號—）係日本足球員，打後衞位置，效力福島聯。
石塘

石塘、又叫石礦，或寫石壙、或者石礦場，係採石嘅地方。採出來嘅石，可以用來起樓、築城、修橋補路、填海等等。石可以有大有細，由大石、石仔到砂都有。近代採石做油水泥、石屎，多數都係起嘢用。
石塘因地質唔同，採出來嘅石料，性質都會唔同。有啲係堅石如麻石，亦有啲質似粉筆嘅粉石。
有啲石塘，喺山上越挖越深。會有雨水積成水塘，水深而涼，有啲人會去游水。不過石塘本身危石處處，又有舊機器等，游水不無風險。
石堂和人

石堂和人（1982年4月1號—）係日本足球員，司職中場，效力福島聯。
石塘咀體育館

石塘咀體育館，香港室內體育館之一，喺石塘嘴皇后大道西四百七十號。石塘咀市政大廈五樓，英文叫Shek Tong Tsui Sports Centre。行政上歸中西區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。
石塘嘴

石塘嘴簡寫石塘咀，係香港香港島北岸西環一個地方，行政上歸中西區。北面就係維多利亞港。
石塘嘴個石塘係打石塘，而嘴就知道呢度係未填海之前，海皮係有個尖海嘴。呢度曾經有過「塘西風月」之名，係妓女娛樂集中地。不過今時今日大部份係住宅區。

名
維基同享有多媒體嘅嘢：Shek Tong Tsui
石塘係石礦嘅意思。客家人以其中一行最名就係打石。而英國得到香港島之後，要大興土木，要好多石材起嘢。所以就有好多客家去香港島、九龍或者新九龍唔同地方打石搵食，其中一個地點就係石塘嘴。
石塘咀總站

石塘咀總站（Shek Tong Tsui Terminus），又叫屈地街總站（Whitty Street Terminus），係香港電車一總站，喺香港島石塘嘴山道。
編輯
香港電車
石塘咀公共圖書館

石塘咀公共圖書館（英文：Shek Tong Tsui Public Library）係一間喺香港石塘咀嘅公共圖書館，佔地1,800平方米，中西區唯一分區圖書館。康樂及文化事務署管理，喺香港島石塘咀皇后大道西470號石塘咀市政大廈3至4樓。
石塘咀市政大廈

（英文：Shek Tong Tsui Municipal Services Building）係香港一棟市政大廈，響香港島石塘咀皇后大道西470號，高7層，響1992年1月起好。市政大廈入面有街市、熟食中心、公共圖書館同體育館。
第6屆越南國會選舉

第6屆越南國會選舉喺2002年5月19號喺越南度舉行。
呢次選舉有七百五十九人去爭呢四百九十八個議席，其中有一百二十五人係獨立人士。而越南祖國陣線係唯一一個政黨可以被提名同埋執政。而呢屆選舉投票率係99.0％。

結果
越南祖國陣線喺四百九十八席入面攞到四百四十七席，剩底五十一席由獨立人士攞到。
第6屆香港立法會區議會（第二）功能界別選舉

第6屆香港立法會區議會（第二）功能界別選舉響2016年9月4號舉行，呢場選舉係第6屆香港立法會選舉所組成嘅其中一場區議會（第二）功能界別選舉，而區議會（第二）功能界別係由全港單一選區合共超過三百萬名選民選出，所以認受性比較大，亦畀人叫做超級區議會選舉。
最後超級區議會由民主黨鄺俊宇攞到差唔多五十萬票，成為票王。涂謹申以一萬票左右擊敗工聯會嘅王國興，為泛民守住三席。泛民名單加埋票數增加超過廿萬票，明顯比較建制多。

過程
9月2號，公民黨召開記者會，由黨嘅領導陪陳琬琛宣布放棄參選區議會（第二）功能界別，而民協嘅何啟明就響facebook宣布棄選，希望可以保住泛民三席。但另一張泛民名單新民主同盟嘅關永業指話唔會因為民調而棄選。
9月3號，原本仍對超區選戰抱有希望嘅新民主同盟關永業，經過一晚諗過之後，響黨友陪同下宣布決定，為咗大局著想，暫停拉票工作。中大政治及行政系副教授馬嶽認為，目前形勢對泛民有利。響上屆立法會選舉，泛民三張名單合共攞到差唔多八十萬票，比民建聯同工聯會嘅三張名單多咗八萬票。而上屆有八萬張白票，多數係響應當年反對政改方案嘅泛民政黨呼籲。呢啲選民今屆點運用手上一票，亦足以左右超區最後一席，落入邊個陣營手到。
第6屆香港舞台劇獎

第6屆香港舞台劇獎頒獎禮，喺1997年舉行。
第6屆越南國家主席選舉

第6屆越南國家主席選舉響2016年4月2號舉行。
2016年4月2號，越南第13屆國會第11次會議喺首都河內召開全體會議，投票選出陳大光做越南國家主席。越共總書記阮富仲隨後致上祝賀。

制度
呢次選舉喺越南首都河內國會舉行，五百個國會議員以間選嚟選出越南社會主義共和國主席一職。國家主席係越南名義上嘅國家元首，憲法規定係軍隊最高指揮官，不過由於越南共產黨一黨執政，越共總書記地位同權力都喺國家主席之上，而且直接領導越共中央軍委，掌握實際嘅軍權，所以總書記先係黨同國家最高領導人。

背景
2016年3月21號，越南第13屆國會第11次會議喺首都河內開幕，估計喺4月12號閉幕。呢次會議重點會講國家話事人同主要官員，以做到越南共產黨第12次全國代表大會嘅決議。
2016年3月31號，越南國會根據越共決議，將已經卸任政治局委員嘅張晉創拉落馬，之後就開始傾國家主席候選人方案；冇耐就提名越南共產黨第12屆中央政治局排名第二嘅委員、公安部部長陳大光做唯一候選人。

候選人
唯一候選人嘅陳大光，1956年喺越南北部寧平省出世，有教授同博士學位。佢喺2006年越共10大先入到越共中央委員會，2011年入到越共11大越共中央政治局，喺同一年贏出國會選舉入到越南第13屆國會。陳大光之前喺越南長期做內務部和公安部嘅嘢，2011年開始做公安部部長。2016年越共十二大再次連任政治局委員，排名升到第二，僅次於作為黨同國家最高領導人嘅越共總書記阮富仲。

結果
2016年4月2號，有483個議員出席國會，唯一候選人嘅陳大光攞到452個議員讚成票、29票反對、兩張廢票。
石排街公園

石排街公園（英文：Shek Pai Street Park）係香港一公園同遊樂場，喺新界葵涌石籬石排街，行政上歸葵青區。設施有硬地球場、籃球場、排球場、手球場同七人足球場。
石敢當

石敢當，亦名泰山石敢當，神位一種，碑一種，樹喺風水衝煞之處，以擋災禍。衝煞尤其直路衝正，風水大忌，好似車煞唔切掣撞埋來咁，要用泰山之石擋落來。趙古農《石敢當論》載「粵人信形家言，路當衢者有煞，謂泰山之石，尚敢當之。」亦有擋水衝煞，置喺橋邊。有啲好靈嘅，會起廟宇。
各處鄉村各處例，唔同地方款唔同。有啲立碑，刻上石敢當，泰山石敢當。有啲碑嵌入牆身，有啲只有木牌，有啲雕獅頭虎頭，有啲甚至化成人像。
石敢當之信仰，猶為古老，擋煞避災，自古有之，然其起源紛紜。「石敢當」之字，早見西漢史游《急就章》，「師猛虎，石敢當，所不侵，龍未央」。《全唐詩》莆田石記「石敢當，鎮百鬼，壓災殃。官吏福，百姓康。風教盛，禮樂昌。」大元陶宗儀《南村輟耕錄》中載，「今人家正門適當巷陌橋道之衝，則立一小石將軍，或植一小石碑，鐫其上曰石敢當，以厭禳之」。
廣東地方，過節會拜佢，有病亦會拜佢。《石敢當論》「往往於𡻕時八節，以香燭禮之。或家有疪癘天札者，較向虔禱，愈則酎之。」
日本琉球到處都有石敢當，丁字路口，丫叉路口，都會立碑。
同泰山石敢當類似，「喃嘸阿彌陀佛」碑，立喺衝煞位，尤其交通意外，撞死人之處，以求超度枉死孤魂，祈求地方平安。
香港亦有「李廣將軍在此」碑，大埔公路近美援新村，作用同泰山石敢當似。

立碑
《魯班經》有講點立碑法。「泰山石敢當，高四尺八寸、闊一尺二寸、厚四寸、埋入土八寸。凡鑿石敢當，須擇冬日後，甲辰、丙辰、戊辰、庚辰、壬辰，甲寅、丙寅、戊寅、庚寅、壬寅，此十日乃龍虎日，用之吉至。除夜用生肉三片祭之，新正寅時，立於門首，莫與外人見。凡有巷道來沖者，用此石敢當。」
即係話要喺冬至之後當中十日，辰嘅龍日，寅嘅虎日，先至來鑿。除夕夜用三片生豬肉祭佢。新正頭年初一，先至樹立，於喺衝煞位。

香港
香港有石敢當地方，多數喺新界。
大埔公路大圍段，大圍美林邨近城門河橋口。
元朗錦田水頭村
元朗錦田水頭村一百七十一號屋外牆
大埔靖遠街三十五號唐樓地下
粉嶺龍躍頭文物徑
粉嶺丹竹坑村
上水金錢村第五巷一號屋，上下樓外牆。石敢當連鏡

澳門
石敢當行臺，廟宇一座。澳門橋巷七號。光緒二十年建。裏面石敢當嚿石，古老過間廟。舊時廟前風災橋位，另新橋。當地亦叫新橋。正月初七為誕日。

流行文化
劇集《降魔的》入面，胡鴻鈞飾演石敢當嘅角色，係一隻石精靈。
石斑

石斑（Epinephelus），學術上叫石斑魚屬，係種食用魚，生物學分類係屬鱸形目鮨科。因為魚身似有斑紋嘅石，所以叫石斑。廣義上，石斑重可以指石斑魚亞科（Epinephelinae）所有魚。
石斑係廣東菜好常見嘅海鮮，通常都係清蒸。
石敢當之雄峙天東

（簡化字：石敢当之雄峙天东）係由山東衛視傳媒同北京完美影視一齊整嘅古裝神話電視劇，成部片有48集。部片劇情成分同2000年時，本港台播嘅《俠女闖天關》一樣，都係兩部片合編而成，但佢將《西遊記後傳》同泰山石敢當傳說兩份嘢合編。入面講喺民間入面，英雄人物石敢當同魔界一齊死過嘅古仔。

劇情
大唐年間，魔王大頭奎剛喺度諗緊魔界定凡間嘅各種惡勢力嚟顛倒乾坤而獨霸三界嘅事。玉帝派哪吒落去凡間搵三界護法。去到東嶽泰山時，發現有嚿大石嗌石敢當，但佢受天地靈氣影響，就快孵出嚟。點知風雲突變，有三隻大型怪獸走出天庭嚟整蠱人間，而石敢當即刻出嚟用神力保護百姓而被讚。過咗5個世紀，天神奎剛有嗌咗大批妖邪向三界進攻，連玉帝同屬下班友除石敢當之外都中嗮計。石敢當入咗阿修羅界救出玉帝同諸神，連奎剛都滅咗而搞到三界天下太平。結果石敢當成為仙凡兩界出嗮名嘅英雄人物。
石敬瑭

石敬瑭（892年3月30號—942年7月28號），係後晉開國皇帝，936年到942年在位，跟廟號叫後晉高祖。因為佢割讓燕雲十六州畀大遼而俾人叫兒皇帝。
石敬瑭係後唐嘅節度使，後唐明宗嘅女婿。李從珂做咗後唐皇帝之後，思疑石敬瑭會作反，936年調石敬瑭去第度，石敬瑭唔接受，李從珂派兵攻打佢，石敬瑭向契丹求救，契丹軍嚟到，唐軍大敗。石敬瑭響十一月稱帝，國號晉，改年號做天福。石敬瑭大軍南下，閏十一月，李從珂自焚死咗，後唐滅亡。之後後晉將大梁定為首都。
942年，石敬瑭過身，由佢個姪石重貴繼位。
石斑木

石斑木（粵拼：sek6 baan1 muk6；學名：Rhaphiolepis indica），又嗌車輪梅、春花（coen1 faa1）、雷公樹（leoi4 gung1 syu6）、白杏花（baak6 hang6 faa1）、車輪花（ce1 leon4 mui4）、田代氏石斑木，係蔷薇科石斑木屬嘅常綠灌木或喬木仔，喺中國華南地區同東南亞都可以搵到。

用途
植株可以做庭院嘅觀景植物、綠籬植物，甚至做公園嘅行道樹、公路嘅防風樹、地被植物都得。樹皮有鞣質，可提取染料。花可以畀人睇，果可以當生果食。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅根同葉可以做藥。
石斑魚亞科

石斑魚亞科（Epinephelinae），係鱸形目鮨科嘅一個亞科嘅魚，亦算係廣義上嘅「石斑」，現存有32個屬234個品種，包括石斑魚屬。
石排街

石排街（Shek Pai Street）係香港新界葵青區一條街，西南接住青山公路，西北接住大白田街。
1993年，石排街延長段通車，喺北葵涌診所外同大白田街、安捷里交接。延長段落成前，終點喺石籬天主教小學新校舍（即前上葵涌工業中學）外，設有迴旋處。
石排頭遊樂場

石排頭遊樂場，香港公園之一，遊樂場之一，喺屯門河田路，英文叫Shek Pai Tau Playground。行政上歸屯門區。設施有硬地球場、籃球場，以及七人足球場。
第6屆香港立法會選舉

2016年香港立法會選舉，係香港特別行政區成立之後嘅第六屆立法會選舉，會選過全部70個議席。
皆因2016年同2017年政改方案否決咗，呢一屆會跟返上一屆嘅選舉辦法去搞，即係會選35個地方直選議席同35個功能界別議席。
呢屆選舉出現香港史上，首次有本土派候選人因政治審查而畀香港政府剝奪參選權，同時係香港選舉制度被大幅縮減直選議席比例之前嘅最後一次立法會選舉。
另外，呢次選舉有約莫220萬位選民投票，投票率58.28%，都創歷屆新高。

選後議席變動
2016年11月15號，梁頌恆、游蕙禎畀香港高等法院老屈宣誓無效，剝奪議員資格。
2017年7月14號，梁國雄、劉小麗、羅冠聰、姚松炎畀香港高等法院老屈宣誓無效，剝奪議員資格。其中新界東一席（梁國雄）懸空四年幾到任期完結，係香港史上懸空最耐嘅議會議席。
2019年9月2號，畀香港政府剝奪參選資格嘅周庭對立法會補選嘅選舉呈請勝訴，區諾軒當選無效，12月17號畀法院拒絕上訴，剝奪議員資格。另一方面，同年9月13號，畀香港政府剝奪參選資格嘅劉頴匡對立法會補選嘅選舉呈請勝訴，范國威當選無效，12月17號畀法院拒絕上訴，剝奪議員資格。
2020年5月21號，畀香港政府剝奪參選資格嘅劉小麗對立法會補選嘅選舉呈請勝訴，陳凱欣當選無效，9月18號畀法院拒絕上訴，剝奪議員資格。
第1屆烏克蘭總統選舉

第1屆烏克蘭總統選舉喺1991年12月1號舉行。呢次選舉係烏克蘭喺1991年從前蘇聯獨立之後嘅第一次總統選舉。同埋喺呢日亦一齊舉行1991年烏克蘭獨立公投，有90%嘅人投票贊成烏克蘭從蘇聯分裂出嚟，而六位總統候選人都投咗贊成票。
第1屆荷屬東印度人民議會選舉

第1屆荷屬東印度人民議會選舉喺1917年10月16號喺荷屬東印度群島度舉行。
呢次選舉由荷蘭印度自由思想家協會贏出，打低咗新教基督徒倫理黨同天主教印度天主教黨 。

背景
呢次選舉係因為1916年12月16號通過咗一項畀荷屬東印度適當嘅自治權法律而舉行嘅。

結果
呢次選舉有三十八席，其中有一半係荷蘭委任，剩底嗰一半就拎出嚟競選。而席位分配方面荷蘭人都好講究，係以族群嚟分席位，廿席係荷蘭人（九席喺選舉入面贏出，十一席係​​委任），十五席外地人口（十席選喺選舉入面贏出，五席係委任）同三席係中國人（三席都係委任）。
第1屆澳葡立法會選舉

第1屆澳葡立法會選舉響1976年舉行，呢次選舉係葡萄牙通過澳門組織章程之後，響澳門舉行第一次澳門立法會選舉。

制度
唔理係直接定間接選舉，都係用「漢狄法」（比例代表制一種）嚟選。

直接選舉
直選六席按得票由高到低排：宋玉生、費文安、曹其真、黎祖智、顧得烈、羅朗日。

間接選舉
間接選舉六席分別係：李碧露、羅方志、崔德祺、馬萬祺、彭彼得、李世榮。

委任議員
總督委任咗五個議員入立法會，分別係：何賢、鄺秉仁、馬義瑟、林綺濤、彼莉絲。
第1屆烏茲別克總統選舉

第1屆烏茲別克總統選舉響1991年12月29號舉行，呢次選舉係烏茲別克獨立之後第一場總統選舉。
結果係由卡里莫夫以攞到八成選票贏出。
第1屆老撾國民議會選舉

第1屆老撾國民議會選舉喺1992年12月20號喺老撾舉行。
呢次選舉有一百五十四人出嚟爭八十五個議席，而全部八十五席都係由老撾人民革命黨贏得，而呢屆選舉投票率係99.3%。